OKRESNÁ PROKURATÚRA HUMENNÉ 
Štefánikova 1900/69, 066 42 Humenné 1

Číslo: 1 Pv 234/15/7702	Humenné 22.07.2016 
EEČ: 2-55-39-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Humenné
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Humenné zo dňa 18.6.2015 spisová značka 1 Pv 234/15/7702, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 20.04.2015 v doobedňajších hodinách počas návštevy u XXXXX v rodinnom dome v obci Vyšný Hrušov číslo 29, okres Humenné  využil v miestnosti kuchyne jeho nepozornosť, keď mu z vrecka vypadla na zem vedľa stoličky na ktorej sedel kožená peňaženka čiernej farby s finančnou hotovosťou vo výške 615,- eur, nenápadne sa jej zmocnil a schoval si ju do vrecka svojej bundy a následne odišiel z domu smerom na obec Maškovce, okres Humenné, kde túto aj s predmetnou finančnou hotovosťou zahodil do trávy, čím tak svojím konaním spôsobil poškodenému XXXXX škodu na odcudzenej peňaženke 15,95 eur a odcudzením finančnej hotovosti škodu vo výške 615,- eur. 

Uznesením prokurátora Okresnej prokuratúry Humenné zo dňa 18.6.2015, spisová značka 1 Pv 234/15/7702, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
XXXXX prokuratúry Humenné uznesením sp. zn. 1Pv 234/15/7702 zo dňa 18.06.2015 podmienečne zastavila trestné stíhanie vedené proti obv. XXXXX pre prečin krádeže podľa § 212 odsek 2 písmeno c) Tr. zákona. Obvinenému XXXXX bola uznesením tunajšej prokuratúry o podmienečnom zastavení trestného stíhania určená skúšobná doba v trvaní 12 mesiacov, ktorá začala plynúť od 03.07.2015, teda od dátumu právoplatnosti predmetného uznesenia. Určená skúšobná doba teda uplynula dňa 03.07.2016.   
        Po uplynutí skúšobnej doby podmienečného zastavenia trestného stíhania  bola na obvineného vyžiadaná správa o povesti tak z miesta trvalého, ako aj prechodného bydliska, správa z Obvodného oddelenia Policajného zboru Koškovce a nový odpis registra trestov. 
      Z predložených písomných podkladov vyplynulo, že obvinený je z miesta bydliska hodnotený pozitívne a teda, že v sledovanom období od 03.07.2015 do 03.07.2016 sa nedopustil žiadneho priestupku ani inej protiprávnej činnosti a jeho správanie na verejnosti je slušné. Zo správy Obvodného oddelenia PZ Koškovce je zrejmé, že voči menovanému nebolo v sledovanom období vedené žiadne trestné stíhanie, ako aj jeho správanie nebolo riešené v priestupkovom konaní. Novší záznam v registri trestov nemá. 
          Podľa § 217 odsek 1 veta prvá Tr. poriadku: „ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.“
         Hodnotiac vyššie uvedené okolnosti s prihliadnutím na citované ustanovenie príslušnej právnej normy mám za to, že boli splnené všetky podmienky pre vyslovenie o osvedčení obvineného v skúšobnej dobe a rozhodla som preto tak, ako je  uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Martina Kellerová
prokurátorka